Gjennomsnittlig terningkast: 4.73 (45 terningkast.)
¿Anders de la Motte lykkes elegant med å flytte perspektivene i sin innviklede intrige mellom flere ulike personer, både politi og forbrytere. Selv begynner jeg noe overraskende å heie på en våken ung dame som går sine helt egne (og temmelig ulovlige) veier.¿ Dagens Nyheter
Bjørn Bakken om Ultimatum av Anders De la Motte:
Mafia av utenlandsk opprinnelse med knallhard indre justis satt opp imot den priviligerte svenske eliten er tema vi kjenner igjen fra bøkene til Jens Lapidus. Her er det tatt et skritt videre, særlig når det gjelder makteliten. Det er til fingerspissene utmalt, nesten til det parodiske, hvordan posisjonering, spyttslikking og rævdilting er en velutviklet sport i dette miljøet. Herlig beskrevet.
tove Ness om Ultimatum av Anders De la Motte:
igjen en ny forfatter for meg- heldigvis- for han skal jeg lese mer av- Dette gav mersmak-fasinerende og spennende
tuhamre om Ultimatum av Anders De la Motte:
Å få tak i den fulle sammenhengen i denne boka er litt krevende. De enkelte episodene den består av er absolutt underholdende skrevet, fulle av fart og spenning.Men hvordan de forskjellige tingene som skjer forholder seg til hverandre, er lenge litt uklart. Kanskje er det fordi persongalleriet er ganske stort. Det blir etter hvert mange navn å holde rede på fot leseren.
Handlingen i boka sirkler mellom det som i utgangspunktet er helt forskjellige miljøer. På den ene siden har vi her representanter for samfunnstoppene. Justisministeren er en av bokas hovedpersoner. Hans navn er Jesper Stenberg. Han har en svært ambisiøs og innflytelsesrik svigerfar. Denne pusher på Jesper for å få ham til å tro at selveste statsministeren kommer til å satse på ham som sin kronprins. Men det er en stor hake ved det hele. Jesper har i all hemmelighet hatt et forhold til en kvinne, Sofie, som har begått selvmord. Jesper er nå livredd for at opplysninger rundt dette skal komme hans kone og svigerfar for øre.
På den andre siden er også forbrytermiljøet sterkt representert i boka. Og her viser det seg at den konkrete forbindelsen mellom de to miljøene absolutt er til stede. Som tredje instans har vi politiet, her først og fremst representert gjennom den dyktige politikvinnen Julia Gabrilsson og en siviletterforsker, den unge og litt mystiske Amante (stesønn av en mektig opposisjonspolitiker). Over disse er det politisjefer, bl,a. Valin, som later til å trekke i ulike retninger, mest opptatt av egen karriere.
Boka har ellers utgangspunkt i en hendelse fra en tid tilbake. På Skarpø har et blodig attentat funnet sted. Flere politimenn har mistet livet. Den eneste av dem som kom fra det med livet i behold, var politimannen David serac. Etter dette har han vært innlagt på en psykiatrisk pleieklinikk under påskudd av at han lider av posttraumatisk stress.
I bokas første episode står Julia og Amante og betrakter et partert lik som er blitt tatt opp av sjøen. Amante skaffer til veie flere fantombilder av likets hode. Julia ser straks at det må være David Serac som er myrdet. At denne har fått hjelp til å rømme fra klinikken er noe som selv ikke politisjefene ser ut til æ vite. En mystisk person, Frank, har besørget rømmingen og deretter likvideringen av David Serac. En som kanskje vet noe mer om dette og som var til stede den gangen på Saltø, er irakeren Atif Kassad. Han sitter nå i fengsel, dømt for politidrapene på Saltø. Men under en fangetransport lykkes det Atif å rømme. Han søker tilflukt hos en kvinne, Natalie Aden.
Svigerfaren til Jesper Stenberg har sitt landssted på Skarpø. Etter hvert blir det klart for Julia og Amante at båthuset på eiendommen har vært åsted. Til tross for at de er blitt kommandert vekk fra saken, tar, drar de hver for seg for å overvåke dette båthuset. Bilen som Amante sitter i, blir satt fyr på, og helt forbrent havner han på sykehus.
Valin tar med seg Julia og bildeeksperten Sebastian til et øde sted under påskudd om kontroll av bildefiler. Plutselig griper Valin en el-pistol og skyter sebastian. Deretter forsøker han å overtale Julia for å få henne på sin side. De kan samarbeide og oppnå store fordeler så snart Stenberg blir statsminister, Vaslin og Julia ender opp i et slagsmål. Julia blir slått bevisstløs. Da hun kommer til seg selv, er en ny mann kommet til, Atif. Han sloss nå med Valin. Julia får tak i el-pistolen og setter dem begge ut av spill.
Stenberg skal holde en viktig tale. Dette er hans store dag da hans nye posisjon skal kunngjøres. Han oppsøkes av Julia som vil at han skal fortelle det han vet om David Serracs død. Jesper konfronterer sin svigerfar. Nå griper Jespers kone inn og avslører en mengde hemmeligheter. Ikke bare har hun hele tiden visst om elskerinnen Sofie, men det er faktisk hun selv som dyttet Sofie ut av vinduet. Caroline viser seg nå som den besluttsomme kvinnen som har all mulig tak på sin ektemann. Men Jesper lar seg faktisk ikke kue denne gangen. I talen sin sier han til alles overraskelse fra seg sitt nye embete og grunngit det hele med at hans kone har en alvorlig psykisk sykdom. Handlingen ender med at Carolina faller uy av vinduet i den høye bygningen der partimøtet foregår.
Anders de la Motte er en forfatter som virkelig har grep på å skape store og overraskende vendinger. Hver for seg kan disse overraskelsene virke relativt plausible, men etter hvert blir det så mange at troverdigheten helt forsvinner. Det samme gjelder for miljøene der handlingen utspiller seg. Så mye korrupsjon innenfor politiske miljøer og innenfor politiet som vi hører om her, må langt overgå enhver sannsynlighet.